दुनिया की सबसे बड़ी आईटी कंपनी एप्पल के संस्थापक स्टीव जॉब्स ने अपनी मृत्यु के कुछ महीने पहले ही एप्पल के नए ऑफिस कैंपस की योजना सार्वजनिक कर दी थी। स्टीव जॉब्स ने ये प्रॉपर्टी हेवलेट पैकार्ड , दुनिया की मशहूर प्रिंटर बनाने वाली कंपनी HP से खरीदी थी। जॉब्स एक महान लीडर थे जिन्होंने एप्पल का भविष्य पहले ही देख लिया था। उन्होंने एप्पल के भविष्य के सारे प्रोजेक्ट्स को कर्मचारियों का एकीकरण कर पूर्ण करने के लिए नए ऑफिस की परिकल्पना की थी। उनका सपना था एप्पल के 13000 महत्वपूर्ण कर्मचारियों को एक जगह लाने का और ये सपना पूरा हुआ 2017 में एप्पल कैंपस २ से, जिसे नाम दिया गया…. Apple Spaceship . एप्पल का ये विशालकाय मुख्यालय क्यूपर्टिनो कैलिफ़ोर्निया अमेरिका में स्थित है और अपने गोलाकार डिज़ाइन की कारण इसे Apple Spaceship भी कहा जाता है।